Thaulow ble sentral i det lokale musikk- og teaterlivet. I byens finere hjem ble det holdt private konserter, visstnok oftest hos Thaulow, hvor det var en stor sal. Under Thaulows ledelse ble både det dramatiske- og det musikalske selskap stiftet i 1787. Salen hans ble brukt også i andre sammenhenger. I 1788 fikk byen besøk av kronprins Frederik. Han ble etter borgerskapets invitasjon bevertet i Thaulows hus. Henrik Arnold Thaulow eide også lystgården på Bragdøya i Kristiansandsfjorden, hvor familien med mange slektninger oppholdt seg om sommeren. Dette huset står ennå.